พอบีบๆแถวหัวนมพบก้อนเล็กๆกลมๆค่ะ เคลื่อนที่ได้เล็กน้อย ติดกับหัวนมเลยค่ะ อายุกำลัง12 ไม่มีนม แบนเป็นกระดานค่ะ อันนี้ถือว่าปกติไหมคะ แต่เป็รแค่ข้างเดียว
สวัสดีค่ะ ก้อนที่เต้านมอาจเกิดได้จาก-ก้อนเนื้องอกธรรมดา มีหลายชนิด ไม่อันตราย มักไม่ได้ทำให้มีอาการเจ็บหรือปวด-ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน มักคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บปรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทน-มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น เลยคลำได้เหมือนเป็นก้อน ร่วมกับมีอาการเจ็บหรือปวดร่วม เต้านมอาจบวมและแดง-มะเร็งเต้านม แต่พบได้น้อยมากในคนอายุน้อย ส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากในกรณีนี้หากอายุยังน้อย เนื้อเยื่อไขมันบริเวณเต้านมอาจจะยังน้อยอยู่ และก้อนที่คลำได้ก็อาจจะไม่ได้เกี่ยวกับก้อนที่เต้านมก็ได้ อาจเกิดจากก้อนไขมัน หรือการอักเสบของผิวหนัง แนะนำพบแพทย์เพื่อตรวจร่างกายให้ได้การวินิจฉัยที่แน่นอนค่ะในเบื้องต้น ไม่ควรไปกดหรือนวดคลึงเต้านม เพราะอาจทำให้เกิดการอักเสบขึ้นมาได้ ไม่เอายาอะไรไปทาหรือซื้อยาใดๆมารับประทานเอง และหมั่นคลำก้อนใหม่ๆที่เต้านมเสมอค่ะ